કુટુંબ વધે એટલે ખર્ચ પણ વધવાનો. કાઝી નઝરુલ એક ગ્રામોફેન કંપનીમાં જોડાયા. અનેક ગીતો રચીને તેને સંગીતબદ્ધ પણ કર્યાં. આ ગીતો રેડિયો પર પ્રસારિત થતાં. તેઓ ઊગીને ઊભી થઈ રહેલી ફ્લ્મિ ઇન્ડસ્ટ્રી સાથે પણ સંકળાયા. ૧૯૩૬માં બનેલી ‘વિદ્યાપતિ’ નામની ફ્લ્મિમાં કાઝી નઝરુલે લખેલાં અને સંગીતબદ્ધ કરેલાં ગીતોનો ઉપયોગ થયો હતો. ટાગોરની ‘ગોરા’ નામની નવલકથા પરથી બનેલી ફ્લ્મિ ઉપરાંત ‘સિરાજ ઉદ્દોલ્લા’ નામની ફ્લ્મિમાં પણ કાઝી નઝરુલનું ગીત-સંગીત હતું.